Title: Tjuvholmen
Description: Midt på 1990-tallet bestemte Oslo seg for å finne ut om byen i fremtiden skulle definere seg som en moderne fjordby med dens iboende kvaliteter, eller om den stadig skulle betraktes som en mer tradisjonelt innrettet havneby. Utredninger og diskusjoner pågikk i årevis, før bystyret i Oslo den 19. januar 2000 vedtok at Fjordbyen var fremtiden. Det ble lyst ut en arkitektkonkurranse og vinneren ble etter kåret. Nils Torps arkitekter vant med sitt prosjekt Utsyn, knepent foran Snøhettas Fjordparken. Fjorten år etter står Tjuvholmen ferdig. Den siste spiker er slått, folk har flyttet inn. Den nye bydelen er et faktum, til avtalt tid og til avtalt pris, med et kunstmuseum i verdensklasse, tegnet av den legendariske Italienske arkitekten Renzo Piano. Et bysamfunn som Oslo vil merke virkningene av veivalget svært lenge. Vi snakker trolig om tidsspenn på århundrer, heller enn epoker som kan måles i tiår. Tjuvholmen viser hele prosessen fra vedtaket i Bystyret frem til i dag, dokumentert med unike og vakre bilder tatt av en av landets ledende fotografer Sigurd Fandango, og ført i pennen av Hugo Lauritz Jenssen, som i 2013 ble nominert til Brageprisen for Høyblokka. En bygningsbiografi.
Subjects: Architecture, History, Buildings, structures, Buildings
Places: Norway, Oslo, Oslo (Norway)